techiaith/cofnodycynulliad_en-cy huggingface dataset:
English: Thank you, First Minister, for that answer. Every opportunity that I have, I try to take to promote the benefits of tourism in Merthyr Tydfil and Rhymney, particularly around our rich industrial and social history. I've been looking into improving signposting to some of the many attractions that the area has to offer. However, my inquiries have revealed that, since August 2013, any tourist destination located further than 10 miles from a motorway or grade-separated dual carriageway is not eligible for tourism brown signs. Signage that predates that are left unaffected. Clearly, I recognise that there is a need to manage any proliferation of signs, but it does seem illogical to me that those attractions that are not immediately off the main highway into south Wales, i.e. the M4, which could benefit most from promotional signage, are not included, whereas those that are signed already enjoy the advantage of being located near the highway, i.e. within 10 miles. So, can I ask the First Minister to look into the possibility of revised criteria that would allow greater flexibility over the location of tourism signage, so that areas like Merthyr Tydfil and Rhymney are not further disadvantaged because they are more than 10 miles away from the nearest motorway link?
Welsh: Diolch yn fawr, Brif Weinidog, am yr ateb yna. Rwy'n ceisio manteisio ar bob cyfle rwy'n ei gael i hyrwyddo manteision twristiaeth ym Merthyr Tudful a Rhymni, yn enwedig o amgylch ein hanes diwydiannol a chymdeithasol cyfoethog. Rwyf i wedi bod yn ymchwilio i wella arwyddion i rai o'r atyniadau lu sydd gan yr ardal i'w cynnig. Fodd bynnag, mae fy ymchwiliadau wedi datgelu, ers mis Awst 2013, nad oes unrhyw gyrchfan i dwristiaid sydd wedi'i leoli ymhellach na 10 milltir o draffordd neu ffordd ddeuol aml-lefel, yn gymwys ar gyfer arwyddion brown twristiaeth. Nid yw arwyddion o'r cyfnod cyn hynny yn cael eu heffeithio. Yn amlwg, rwy'n cydnabod bod angen rheoli unrhyw ormodedd o arwyddion, ond mae'n ymddangos yn afresymol i mi nad yw'r atyniadau hynny nad ydynt yn uniongyrchol oddi ar y brif briffordd i mewn i dde Cymru, h.y. yr M4, a allai elwa fwyaf ar arwyddion hyrwyddo, wedi eu cynnwys, tra bod y rhai sydd ag arwyddion eisoes yn mwynhau'r fantais o gael eu lleoli ger y briffordd, h.y. o fewn 10 milltir. Felly, a gaf i ofyn i'r Prif Weinidog ymchwilio i'r posibilrwydd o feini prawf diwygiedig a fyddai'n caniatáu mwy o hyblygrwydd ynghylch lleoliad arwyddion twristiaeth, fel nad yw ardaloedd fel Merthyr Tudful a Rhymni o dan anfantais bellach oherwydd eu bod yn fwy na 10 milltir i ffwrdd oddi wrth y cyswllt traffordd agosaf?
English: In relation to signage, it's not just the motorways, but trunk roads. So, for example, destinations up to six miles from a single carriageway or 10 miles from a grade-separated dual carriageway or motorway may be eligible for tourism signage. The A470 and the A465 are both trunk roads, so they are included in the criteria. I can say that we do encourage local authorities, and we'd encourage Merthyr, to apply to get signage for tourism attractions. That offer, of course, is still on the table.
Welsh: O ran arwyddion, nid dim ond y traffyrdd yw hi, ond cefnffyrdd. Felly, er enghraifft, efallai y bydd cyrchfannau hyd at chwe milltir o ffordd unffrwd neu 10 milltir o ffordd ddeuol aml-lefel neu draffordd yn gymwys ar gyfer arwyddion twristiaeth. Mae'r A470 a'r A465 yn gefnffyrdd, felly maen nhw wedi eu cynnwys yn y meini prawf. Gallaf ddweud ein bod ni'n annog awdurdodau lleol, a byddem yn annog Merthyr, i wneud cais i gael arwyddion ar gyfer atyniadau twristiaeth. Mae'r cynnig hwnnw, wrth gwrs, yn dal i fod ar y bwrdd.
English: Thank you to the First Minister.
Welsh: Diolch i'r Prif Weinidog.
English: Thank you for the question. In response to issues raised in the ombudsman's 'Out of hours' thematic report, and some subsequent cases, arrangements for a peer review programme focusing on the management of acutely sick patients in acute hospitals will be finalised shortly. The work of the peer review will commence early in the new year.
Welsh: Diolch am y cwestiwn. Mewn ymateb i faterion a godwyd yn adroddiad thematig 'y tu allan i oriau' yr ombwdsmon, a rhai achosion dilynol, bydd trefniadau ar gyfer rhaglen o adolygu gan gymheiriaid yn canolbwyntio ar reoli cleifion sy'n ddifrifol sâl mewn ysbytai acíwt, yn cael eu cwblhau yn fuan. Bydd gwaith yr adolygiad gan gymheiriaid yn dechrau yn gynnar yn y flwyddyn newydd.
English: Thank you, Cabinet Secretary. Last week, the announcement of a review came after the publication of a highly critical ombudsman investigation into the care of a 93-year-old man who died three days after being admitted to Newport's Royal Gwent Hospital. The report found that the man was not seen by a doctor for more than six hours on Sunday, the day before his death, and that was despite concerns about his deteriorating health and the guidelines indicating that he should have been medically reviewed within 30 minutes. This appalling lack of care also involved the failure of nurses to escalate concern about the delay, meaning antibiotics were not given in a timely manner. The undignified end to this patient's life is disgraceful and, sadly, a case we have seen too often in our hospitals in Wales. Cabinet Secretary, we have heard warm words before, but, sadly, very little improvement in outcomes. What confidence can we have in your Government to ensure that high levels of care are delivered on weekends for patients across South Wales East and the rest of Wales, and not to have these sorts of things happening in this country again?
Welsh: Diolch i chi, Ysgrifennydd y Cabinet. Yr wythnos diwethaf, cyhoeddwyd adolygiad ar ôl cyhoeddi ymchwiliad ombwdsmon hynod feirniadol i ofal dyn 93 oed a fu farw dridiau ar ôl cael ei dderbyn i Ysbyty Brenhinol Gwent yng Nghasnewydd. Canfu'r adroddiad na welwyd y dyn gan feddyg am fwy na chwe awr ar y dydd Sul, y diwrnod cyn iddo farw, a hynny er gwaethaf pryderon bod ei iechyd yn dirywio a'r canllawiau a oedd yn nodi y dylai fod wedi'i adolygu'n feddygol o fewn 30 munud. Roedd y diffyg gofal echrydus hwn hefyd yn cynnwys methiant gan nyrsys i fynegi eu pryderon am yr oedi i uwch-reolwyr, sy'n golygu na roddwyd gwrthfiotigau mewn modd prydlon. Mae'r diwedd diurddas i fywyd y claf hwn yn warthus ac, yn anffodus, mae'n achos yr ydym wedi'i weld yn rhy aml yn ein hysbytai yng Nghymru. Ysgrifennydd y Cabinet, rydym ni wedi clywed geiriau gwresog o'r blaen, ond, yn anffodus, ychydig iawn o welliant mewn canlyniadau. Pa mor hyderus y gallwn ni fod y bydd eich Llywodraeth chi yn sicrhau y caiff lefelau uchel o ofal eu darparu ar benwythnosau ar gyfer cleifion ar draws Dwyrain De Cymru a gweddill Cymru, ac na fydd y mathau hyn o bethau yn digwydd yn y wlad hon eto?
English: The Member's question comes on the same day that the Care Quality Commission in England have indicated that no NHS trust in England is properly investigating deaths. There are challenges right across the NHS family here. What we are looking to do here in Wales is to have a proper approach to a peer review for those patients we should rightly be concerned about. One instance of this sort of care is one instance too many. The challenge for us is: how do we ensure we have a proper approach to that peer review to ensure there's proper scrutiny, learning and, importantly, improvements within our national health service? I think it's a sign of honesty and maturity in our system that we've agreed a proper peer review process. I will ensure that Members are kept up to date. The initial stage will focus on Aneurin Bevan, it will then roll out across the country, and, over the next year, I expect to be able to report back to Members on what's been found within that peer review or what improvement actions will be taken within the national health service here in Wales.
Welsh: Daw cwestiwn yr Aelod yr un diwrnod ag y mae'r Comisiwn Ansawdd Gofal yn Lloegr wedi nodi nad oes unrhyw ymddiriedolaeth GIG yn Lloegr yn ymchwilio'n iawn i farwolaethau. Ceir heriau ar draws teulu'r GIG yma. Yr hyn yr ydym ni'n bwriadu ei wneud yma yng Nghymru yw cael dull priodol o gynnal adolygiad gan gymheiriaid ar gyfer y cleifion hynny y dylem ni yn briodol fod yn pryderu amdanyn nhw. Mae un enghraifft o'r math hwn o ofal yn un enghraifft yn ormod. Yr her i ni yw: sut yr ydym ni'n sicrhau bod gennym ddull priodol o gynnal yr adolygiad cymheiriaid hwnnw er mwyn sicrhau bod craffu, dysgu ac, yn bwysicach, gwelliannau priodol o fewn ein gwasanaeth iechyd gwladol? Rwy'n credu ei fod yn arwydd o onestrwydd ac aeddfedrwydd yn ein system ein bod wedi cytuno ar broses briodol ar gyfer cynnal adolygiadau gan gymheiriaid. Byddaf yn sicrhau bod Aelodau'n cael yr wybodaeth ddiweddaraf. Bydd y cam cyntaf yn canolbwyntio ar Aneurin Bevan, wedyn caiff ei gyflwyno ledled y wlad, ac, yn ystod y flwyddyn nesaf, rwy'n disgwyl gallu adrodd yn ôl i'r Aelodau ar yr hyn sydd wedi'i ganfod o fewn yr adolygiad gan gymheiriaid hwnnw neu ar y camau gwella a fydd yn cael eu cymryd o fewn y gwasanaeth iechyd gwladol yma yng Nghymru.
English: I want to declare an interest, that my wife is employed by the NHS. The Cabinet Secretary mentioned in his previous answer the review by the Care Quality Commission in England that found that there is a failure there to learn from patient deaths and other serious errors in the system. That prevents and inhibits processes being put in place in the future, because there isn't the culture of sharing, not just best practice, but worst practice, actually, because much more can be learnt, sometimes, from when things go wrong. I'm concerned that the public service ombudsman's report on the failings at the Gwent has some parallels with the report from the quality care commission in England - that similar issues and similar mistakes are being repeated, often repeated in silos, with patient care suffering. Even the health board's own investigations are identified as failing to highlight the root problems when they arise. So, what assurances can the Cabinet Secretary give patients in the Aneurin Bevan area in particular that there are efforts in place to standardise and improve the investigatory process into patient deaths and other significant mistakes in the NHS system, to make sure that those mistakes are not repeated over and over again?
Welsh: Rwyf eisiau datgan buddiant, sef bod fy ngwraig yn cael ei chyflogi gan y GIG. Soniodd Ysgrifennydd y Cabinet yn ei ateb blaenorol am yr adolygiad gan y Comisiwn Ansawdd Gofal yn Lloegr a ganfu bod methiant yno i ddysgu o farwolaethau cleifion a gwallau difrifol eraill yn y system. Mae hynny'n atal ac yn rhwystro prosesau rhag cael eu rhoi ar waith yn y dyfodol, gan nad oes diwylliant o rannu, nid dim ond arfer gorau, ond arfer gwaethaf, mewn gwirionedd, oherwydd gellir dysgu llawer mwy, weithiau, pan fo pethau'n mynd o chwith. Rwy'n pryderu bod adroddiad yr ombwdsmon gwasanaethau cyhoeddus ar y methiannau yn Ysbyty Brenhinol Gwent yn cynnwys rhai elfennau tebyg i'r adroddiad gan y comisiwn ansawdd gofal yn Lloegr - bod materion tebyg a chamgymeriadau tebyg yn cael eu hailadrodd, yn aml yn cael eu hailadrodd mewn seilos, a gofal cleifion yn dioddef. Nodir bod ymchwiliadau y bwrdd iechyd ei hun hyd yn oed yn methu tynnu sylw at y problemau sydd wrth wraidd hyn pan fyddant yn codi. Felly, pa sicrwydd y gall Ysgrifennydd y Cabinet ei roi i gleifion yn ardal Aneurin Bevan yn arbennig fod ymdrechion ar waith i safoni ac i wella'r broses o ymchwilio i farwolaethau cleifion a chamgymeriadau arwyddocaol eraill yn system y GIG, er mwyn gwneud yn siŵr na chaiff y camgymeriadau hynny eu hailadrodd drosodd a throsodd?
English: The next item on our agenda is the business statement and announcement, and I call on Jayne Hutt.
Welsh: Yr eitem nesaf ar ein hagenda ni yw'r datganiad a chyhoeddiad busnes, ac rydw i'n galw ar Jane Hutt.
English: Diolch, Lywydd. I've no changes to report to this week's business, and business for the first three weeks of the new term is shown on the business statement and announcement found among the meeting papers available to Members electronically.
Welsh: Diolch, Lywydd. Nid oes gennyf unrhyw newidiadau i'w hadrodd i fusnes yr wythnos hon, a chaiff busnes ar gyfer tair wythnos gyntaf y tymor newydd ei ddangos ar y datganiad a'r cyhoeddiad busnes ymhlith papurau'r cyfarfod sydd ar gael i'r Aelodau yn electronig.
English: This week, once again, in Cardiff council, we've seen a councillor resign. We have - [Interruption.] Well you may well - . [Interruption.] With -
Welsh: Yr wythnos hon, unwaith eto, yng nghyngor Caerdydd, rydym wedi gweld cynghorydd yn ymddiswyddo. Rydym wedi - [Torri ar draws.] Wel efallai eich bod chi - . [Torri ar draws.] Â -
English: With the greatest of respect, I'm raising a very important issue of female politicians in this city being bullied. I'll declare an interest, because I'm a councillor on that authority. This is the third time that I've raised this matter. Yet another female has resigned. There are headlines in today's paper that she was visited at 9.30 p.m., at night, at home, and lots of other unacceptable things that have gone on. Will you please make a statement that the Welsh Government will finally take forward a survey of all female politicians in Wales and please put a timeline on it?
Welsh: Â phob parch, rwy'n codi mater pwysig iawn ynglŷn â gwleidyddion sy'n fenywod yn y ddinas hon yn cael eu bwlio. Byddaf yn datgan buddiant, gan fy mod yn gynghorydd yn yr awdurdod hwnnw. Dyma'r trydydd tro i mi godi'r mater hwn. Mae menyw arall eto wedi ymddiswyddo. Ceir penawdau ym mhapurau heddiw bod rhywun wedi ymweld â hi am 9.30pm, yn y nos, yn ei chartref, a bod llawer o bethau annerbyniol eraill wedi digwydd. A wnewch chi wneud datganiad os gwelwch yn dda y bydd Llywodraeth Cymru o'r diwedd yn bwrw ymlaen ag arolwg o'r holl wleidyddion sy'n fenywod yng Nghymru a gosod amserlen ar gyfer hynny?
English: This is a business statement for the business of this National Assembly for Wales and for the Welsh Government, and I did respond to this question appropriately a few weeks ago.
Welsh: Datganiad busnes ar gyfer busnes y Cynulliad Cenedlaethol Cymru hwn ac ar gyfer Llywodraeth Cymru yw hwn, ac fe wnes i ymateb i'r cwestiwn hwn yn briodol ychydig wythnosau yn ôl.
English: The business Secretary will know that today I hosted an event in the Pierhead building, close to here, at our Welsh National Assembly, which highlighted the dramatic decline in species and habitats globally. There was recognition, I have to say, in that event of the good steps that the Welsh Government and the National Assembly for Wales have supported, not least with the Environment (Wales) Act 2016, the Well-being of Future Generations (Wales) Act 2015 and so on, but I wonder - . One of the areas that was highlighted was the issue of procurement. Indeed, it's welcome to see that in the public sector now we've embedded the issue of the sustainable sourcing of fish, which is a major issue, not just globally but in the North sea, the Celtic sea and so on. I wonder whether we can find time for a statement to debate sustainable procurement, so that we can look at not only the way the public sector can lead on sustainable food sourcing, but sustainable timber sourcing, which is not just an issue of feeling good about where we're getting timber from, but actually supporting indigenous communities on the far side of the world that otherwise will find that their habitats, their livelihoods and their communities are being denuded.
Welsh: Bydd yr Ysgrifennydd busnes yn gwybod fy mod wedi cynnal digwyddiad heddiw yn adeilad y Pierhead, yn agos at fan hon, yn ein Cynulliad Cenedlaethol Cymru, a dynnodd sylw at y gostyngiad tra sylweddol mewn rhywogaethau a chynefinoedd yn fyd-eang. Cafwyd cydnabyddiaeth, mae'n rhaid i mi ddweud, yn y digwyddiad hwnnw o'r camau da y mae Llywodraeth Cymru a Chynulliad Cenedlaethol Cymru wedi'u cefnogi, yn enwedig â Deddf yr Amgylchedd (Cymru) 2016, Deddf Llesiant Cenedlaethau'r Dyfodol (Cymru) 2015 ac yn y blaen, ond tybed - . Un o'r meysydd y tynnwyd sylw ato oedd y mater o gaffael. Yn wir, croesewir y ffaith ein bod ni yn y sector cyhoeddus erbyn hyn wedi ymwreiddio'r mater o gyrchu pysgod mewn modd cynaliadwy, sy'n fater o bwys, nid yn unig yn fyd-eang, ond ym môr y Gogledd, y môr Celtaidd ac yn y blaen. Tybed a allwn ni neilltuo amser i gael datganiad i drafod caffael cynaliadwy, fel y gallwn ystyried, nid yn unig y ffordd y gall y sector cyhoeddus arwain ar gyrchu bwyd mewn modd cynaliadwy, ond cyrchu coed mewn modd cynaliadwy, nad yw'n unig yn fater o deimlo'n dda ynghylch o ble yr ydym yn cael coed, ond o gefnogi cymunedau brodorol mewn gwirionedd ym mhellafoedd y byd a fydd fel arall yn gweld eu cynefinoedd, eu bywoliaeth a'u cymunedau yn cael eu dinoethi.
English: I thank Huw Irranca-Davies for that question. I'm glad to hear that you had a very successful event at lunch time. I am very pleased to confirm that sustainable procurement is at the heart of our Wales procurement policy statement, which was published last year in June 2015. I think that if we look at the issue in relation to sustainable risk assessments of all our contracts and frameworks, promoting the use of sustainable MSC-certified food is crucial for that. We do encourage the use of that sustainability risk assessment across the Welsh public sector. Of course, this also applies to our new National Procurement Service food contracts, which are about sourcing sustainable fish, for example. I think this is a question also where the launch of the Well-being of Future Generations (Wales) Act 2015 is also very relevant, and this dovetails into many elements of the Act in terms of sustainable procurement. I'm sure there will be an opportunity to debate or have a Government statement on this in due course.
Welsh: Diolchaf i Huw Irranca-Davies am y cwestiwn yna. Rwy'n falch o glywed eich bod wedi cael digwyddiad llwyddiannus iawn yn ystod amser cinio. Rwy'n falch iawn o gadarnhau bod caffael cynaliadwy wrth wraidd ein datganiad polisi caffael Cymru, a gyhoeddwyd y llynedd ym mis Mehefin 2015. Rwy'n credu, os byddwn ni'n ystyried y mater hwn mewn cysylltiad ag asesiadau risg cynaliadwyedd ein holl gontractau a'n fframweithiau, mae hyrwyddo'r defnydd o fwyd cynaliadwy wedi'i ardystio gan y Cyngor Stiwardiaeth Morol yn hanfodol ar gyfer hynny. Rydym ni'n annog y defnydd o'r asesiad risg cynaliadwyedd hwnnw ar draws y sector cyhoeddus yng Nghymru. Wrth gwrs, mae hyn hefyd yn berthnasol i'n contractau bwyd newydd â'r Gwasanaeth Caffael Cenedlaethol, sy'n ymwneud â chyrchu pysgod cynaliadwy, er enghraifft. Rwy'n credu bod hwn yn gwestiwn hefyd lle y mae lansiad Deddf Llesiant Cenedlaethau'r Dyfodol (Cymru) 2015 yn berthnasol iawn iddo, ac mae hyn yn plethu â sawl elfen o'r Ddeddf o ran caffael cynaliadwy. Rwy'n siŵr y bydd cyfle i drafod neu i gael datganiad gan y Llywodraeth ar hyn maes o law.
English: December the third was the twenty-fifth United Nations International Day of Persons with Disabilities, with the theme being achieving 17 sustainable development goals for the future that we want. In this context, could I call for, ideally, a debate, or at least a statement, on this year's objectives under the international day, which include assessing the current status of the UN Convention on the Rights of Persons with Disabilities and laying the foundations for a future of greater inclusion for persons with disabilities in Wales? I know the Welsh Government didn't include the convention on the face of the Social Services and Well-being (Wales) Act 2014, but it did include it in the Part 2 code of practice. Despite that, there's clearly an understanding gap, where one local authority, for example, told me that they didn't believe this applied to the tender process, another said it didn't apply to employment and another said it didn't apply to the redesign of services for people with hearing loss and deaf people, despite them saying that their independence was being taken from them. In this context, on this timely twenty-fifth anniversary, I hope you will concur that a debate or at least a statement would be merited.
Welsh: Y trydydd o Ragfyr oedd y pumed flwyddyn ar hugain y cynhaliwyd Diwrnod Rhyngwladol y Cenhedloedd Unedig ar gyfer Pobl ag Anableddau, a'r thema oedd cyflawni 17 o nodau datblygu cynaliadwy ar gyfer y dyfodol a garem. Yn y cyd-destun hwn, a gaf i alw, yn ddelfrydol, am ddadl, neu o leiaf am ddatganiad, ar amcanion eleni o dan y diwrnod rhyngwladol, sy'n cynnwys asesu statws presennol Confensiwn y Cenhedloedd Unedig ar Hawliau Pobl ag Anableddau a gosod y sylfeini ar gyfer dyfodol a fydd yn cynnwys mwy o gynhwysiant ar gyfer pobl ag anableddau yng Nghymru? Gwn na wnaeth Llywodraeth Cymru gynnwys y confensiwn ar wyneb Deddf Gwasanaethau Cymdeithasol a Llesiant (Cymru) 2014, ond ei bod wedi ei gynnwys yn Rhan 2 y cod ymarfer. Er gwaethaf hynny, ceir bwlch dealltwriaeth yn amlwg, lle y dywedodd un awdurdod lleol wrthyf, er enghraifft, nad oedd yn credu bod hyn yn berthnasol i'r broses dendro, dywedodd un arall nad oedd yn berthnasol i gyflogaeth a dywedodd un arall nad oedd yn berthnasol i ailgynllunio gwasanaethau i bobl wedi colli eu clyw a phobl fyddar, er gwaethaf y ffaith iddyn nhw ddweud bod eu hannibyniaeth yn cael ei gymryd oddi wrthyn nhw. Yn y cyd-destun hwn, ar ben-blwydd pump ar hugain amserol y diwrnod hwn, rwy'n gobeithio y byddwch chi'n cytuno y byddai'n werth cael dadl neu o leiaf ddatganiad.
English: I thank Mark Isherwood for that question, because it does provide us with an opportunity to remember and reflect on the fact that 3 December was the International Day of Persons with Disabilities. And, of course, this is where, in fact, in responding to the previous question, there is an opportunity in Wales, I believe, in developing our code of practice, for example, for ethical procurement, where we can look particularly at these needs and issues. But I would also say that I'm very proud of the fact that the Welsh Government is very clear in terms of its strategic equality objectives, and, of course, the recent report and debate here in the Chamber highlighted what we are doing to not only assess how we are implementing the status, in terms of responding to the UN objectives for the international day, but also how we are delivering that on a day-to-day basis.
Welsh: Diolchaf i Mark Isherwood am y cwestiwn yna, gan ei fod yn rhoi cyfle i ni gofio a myfyrio ar y ffaith mai 3 Rhagfyr oedd Diwrnod Rhyngwladol Pobl ag Anableddau. Ac, wrth gwrs, dyma lle, mewn gwirionedd, wrth ymateb i'r cwestiwn blaenorol, y mae cyfle yng Nghymru, rwy'n credu, wrth ddatblygu ein cod ymarfer, er enghraifft, ar gyfer caffael moesegol, lle y gallwn edrych yn benodol ar yr anghenion a'r materion hyn. Ond byddwn hefyd yn dweud fy mod i'n falch iawn o'r ffaith bod Llywodraeth Cymru yn glir iawn o ran ei hamcanion cydraddoldeb strategol, ac, wrth gwrs, amlygodd yr adroddiad a'r ddadl ddiweddar yma yn y Siambr yr hyn yr ydym ni'n ei wneud nid yn unig i asesu sut yr ydym ni'n gweithredu'r statws, o ran ymateb i amcanion y Cenhedloedd Unedig ar gyfer y diwrnod rhyngwladol, ond hefyd sut yr ydym ni'n cyflawni hynny o ddydd i ddydd.
English: The next item of business this afternoon is a statement by the Minister for Lifelong Learning and Welsh Language on the Additional Learning Needs and Educational Tribunal (Wales) Bill, and I call on the Minister to make his statement - Alun Davies.
Welsh: Yr eitem nesaf ar ein busnes ni yw datganiad gan Weinidog y Gymraeg a Dysgu Gydol Oes ar y Bil Anghenion Dysgu Ychwanegol a'r Tribiwnlys Addysg (Cymru), ac rydw i'n galw ar y Gweinidog i wneud ei ddatganiad - Alun Davies.